《石堂山》
明代·李蓘

兹山曾两登，契阔十年越。
风景岂殊旧，古木半摧伐。
仙去地犹岂，龙潜神讵歇。
浩气荡太虚，河山坐出没。
幽歌步泉水，春怀与活活。
羽客煮松花，晚来消酒渴。

作者简介：河南内乡人，字子田，号黄谷。嘉靖三十二年进士。除检讨，左迁为南京仪部郎，历官提学副使。罢归。博学多藏书，持论多訾毁道学，讥评气节。居家好纵倡乐。有《于堧注笔》、《黄谷琐谈》、《宋艺圃集》、《元艺圃集》、《李子田文集》。